PAMOKOS PLANAS

|  |  |  |  |
| --- | --- | --- | --- |
| **Data**  2021-09-15 | **Klasė**  8 kl. | | **Matematikos vyr. mokytoja**  Julija Aidukonienė |
| **Mokymosi uždavinys:** Dirbdami individualiai ir poromis, pakartoję simetriją tiesės atžvilgiu, mokiniai mokės atpažinti aplinkoje ir nubraižyti simetriškas figūras, nurodant simetrijos ašį(is). Mokiniai teisingai nubraižys bent 3 figūras iš 4. | | | |
| **Pamokos tema:**  Braižome figūras simetriškas tiesės atžvilgiu | | | |
| **Mokymo(si) metodai**  Minčių lietus  Pateiktos medžiagos analizavimas  Individualus darbas  Darbas poromis | | **Mokymosi motyvacijos skatinimas**   * Teigiamas emocinis mokytojos nusiteikimas, tonas, požiūris; * Susidomėjimas: patyriminis ugdymas suteikia galimybes mokiniams teorines žinias pritaikyti praktikoje; * Sėkmė: kiekvienam mokiniui sudaromos sąlygos patirti sėkmę: mokiniai atlieka užduotis pagal savo gebėjimus; * Aiški įvertinimo / įsivertinimo sistema, ugdanti mokinių atsakomybę už savo mokymąsi, įvertinant savo gebėjimus. * Žodinis mokytojos pagyrimas, paskatinimas. | |
| **Pažangos ir pasiekimų vertinimas:** Nuolatinis žodinis mokytojos vertinimas pagiriant, mokiniai įsivertina savo darbą. Mokytoja vertina kaupiamuoju pažymiu Class Dojo aplinkoje. | | | |
| **Mokytojo veiklos (individualizavimo ir diferencijavimo strategijos)**   * Užduotys diferencijuojamos ir pateikiamos pagal individualius gebėjimus. | | **Mokinių veiklos**  1.Pasisveikinimas.  2.Pamokos temos paskelbimas ir sąsaja su gyvenimiška patirtimi.  3. Pamokos uždavinio bei vertinimo paskelbimas.  4. 1 užduotis. Mokiniai prisimena, kokios figūros yra simetriškos tiesės atžvilgiu ir iš duotų pavyzdžių jas išrenka, pateikia pavyzdžių iš aplinkos (nufotografuoja).  5. Mokiniai atlieka savarankiškai 2 užduotį: braižo trūkstamas detales, kad duota figūra būtų simetriška tiesės atžvilgiu.  6. 3 užduotis. Mokiniai pasiskirsto poromis, mokyklos teritorijoje suranda gėlę, lapą, ar pan. (kad turėtų simetrijos ašį), perpjauna pagal simetrijos ašį, priklijuoja ant lapo ir nupiešia kitą (simetrišką) gėlės ar lapo pusę.  7. 4 užduotis. Mokiniai gauna užduočių lapą su 4 figūrom, kurioms reikia nubraižyti simetriškai duotos tiesės atžvilgiu.  8. Apibendrinamas.  9. Įsivertinimas.  10. Vertinimas kaupiamuoju pažymiu Class Dojo aplinkoje | |
| **Refleksija**  Aptariama, ko mes išmokome, ar pasiekėme pamokos uždavinį, kaip patiko pamoka. Mokiniai pasako, ką naujo sužinojo apie simetriją. Mokiniai įsivertina save atsakinėdami į klausimus refleksijai. | | | |